hotchpotch/miracl-hf-unified huggingface dataset:
होड़ोपैथी
होड़ोपैथी भारत के मुंडा लोगों की देशज स्वास्थ्य प्रौद्योगिकी है। होड़ोपैथी लोकचिकित्सा या नृजाति चिकित्साविज्ञान (एथ्नोमेडिसिन) है। मुंडा भाषा में 'होड़ो' का अर्थ 'मानव' है।
झारखंड के आदिवासियों ने जंगलों में फलने फूलने वाले पेड़-पौधे की पत्तियां, तने, जड़, छाल और फल-फूल से मलेरिया और कालाजार जैसी बीमारी के उपचार के लिए औषधि की खोज की। करीबन दस साल पहले इन दोनों बीमारियों के लिए खोजी गई औषधि को सेंट्रल ड्रग रिसर्च इंस्टीट्यूट ने अपने शोध में सही माना और इसे मान्यता दी। लेकिन आदिवासियों की जिस चिकित्सा पद्धति के जरिये कलाजार और मलेरिया औषधि की खोज की गई उसे वर्षों बाद भी पहचान नहीं मिल पाई है।
ईस्ट मिडलैंड्स
ईस्ट मिडलैंड्स इंग्लैंड के नौ आधिकारिक क्षेत्रों में से एक है। क्षेत्र या रीज़न सांख्यिकीय उद्देश्यों के लिए इंग्लैंड की प्रथम स्तर की खण्डीय इकाई है। ईस्ट मिडलैंड्स में पारंपरिक मिडलैंड्स क्षेत्र का पूर्वी भाग आता है और नॉटिंघमशायर, डर्बीशायर, लेस्टरशायर, रटलैंड, नॉर्थहैम्पटनशायर काउंटियों के साथ-साथ लिंकनशायर काउंटी का ज्यादातर हिस्सा इसी क्षेत्र में आता है।
क्रिस ब्राउन
क्रिस ब्राउन एक अमेरिकी गायक, गीतकार और अभिनेता है।
ब्यूटी एंड द बीस्ट (टीवी शृंखला)
ब्यूटी एंड द बीस्ट अमेरिकी टेलिविज़न शृंखला है जिसका प्रीमीयर अक्टूबर 11, 2012, को द सी॰डब्ल्यू॰ पर हुआ था। शृंखला शिथिल रूप से इसी नाम की 1987 की सीबीएस पर प्रसारित होने वाली टीवी शृंखला से प्रेरित है। धारावाहिक की कहानी कैथरीन चैंडलर (ब्यूटी) और उसके प्रेमी विन्सेंट केलर (बीस्ट) के इर्दगिर्द घूमती है। चैंडलर न्यूयॉर्क पुलिस डिपार्टमेंट में डिटेक्टिव है जिसे आनुवंशिक रूप से परिवर्तित केलर से प्रेम हो जाता है। केलर दुनिया के सामने नहीं आ सकता क्योंकि आनुवंशिक बदलाव के कारण वह बीस्ट का रूप ले लेता है जिस पर उसका नियन्त्रण नहीं है। प्रथम सत्र के लगभग तीन महीने पश्चात धारावाहिक के दूसरे सत्र का प्रीमीयर अक्टूबर 7, 2013, को हुआ।
सोफिया कोवालेवस्कया
सोफिया कोवालेवस्कया (, ) (१५ जनवरी १८५० – १० फ़रवरी १८९१) रूस की प्रसिद्ध गणितज्ञ थीं। वे संसार में पहली महिला थीं जिन्होंने विश्विद्यालय की प्रोफ़ेसर और रूसी विज्ञान अकादमी की सह-सदस्या का पद पाया। उन्होने गणितीय विश्लेषण, अवकल समीकरण तथा यांत्रिकी में महत्वपूर्ण योगदान दिया। स्वीडेन जाने के बाद उन्होने अपना नाम सोन्या रख लिया। सोफिया एक संपादक के तौर पर किसी विज्ञान पत्रिका के लिए कार्य करने वाली भी पहली महिलाओं में से थीं। उन्नीसवीं सदी में जब रूस में युवतियों के लिए विज्ञान की उच्च शिक्षा के द्वार बंद थे, तब सोफिया ने यह उपलब्धि प्राप्त की। कोवालेवस्कया की मेधा गणित तक ही सीमित नहीं थी, एक कवि और जन-प्रचारक के नाते भी उन्होंने प्रसिद्धि पायी। युवावस्था की दहलीज पर कदम रखते हुए ही सोनिया (रूस में सोफिया को ही प्यार से सोनिया कहते हैं) ने ऐलान कर दिया था: “मुझे यह एहसास हो रहा है कि मेरे भाग्य में विज्ञान को जीवन अर्पित करना और स्त्रियों के लिए नया मार्ग बनाना लिखा है, क्योंकि इसी से न्याय की सेवा होगी”। उनका जीवन-काल केवल ४१ वर्ष का रहा, किंतु इतने अल्प समय में भी उन्होंने बहुत कुछ देखा, पाया और अनुभव किया।
सोफिया कोवालेवस्कया का जन्म मॉस्को में १५ जनवरी १८५० को हुआ। वे अपने माता-पिता की तीन संतानों में से दूसरी थीं। उनके बचपन का नाम कोर्विन क्रूकोव्स्कया (Korvin-Krukovskaya) था। सोफिया के पिता वेसिली वेसिल्येविच कोर्विन क्रूकोव्स्की (Vasily Vasilyevich Korvin-Krukovsky) रूस की शाही सेना में तोपखाने के लेफ्टिनेण्ट जनरल के पद पर सेवारत थे। उनकी माँ येलिज़ावेता फ़ेदोरोव्ना शूबर्त (Yelizaveta Fedorovna Schubert) जर्मन कुल की एक विदुषी महिला थीं तथा उनकी दादी रोमानियायी थीं। जब सोफिया मात्र ११ वर्ष की थीं तभी उनके कमरों की दीवारों पर अवकलन और समाकलन के भित्तिपत्र शोभायमान हुआ करते थे, जो कि कैलकुलस के लिए उनकी आरंभिक तैयारी थी। == छात्रा
रूसी विज्ञान अकादमी
रूसी विज्ञान अकादमी (रूसी: Росси́йская акаде́мия нау́к, Rossíiskaya akadémiya naúk, संक्षेप में РАН, RAN ; अंग्रेजी:The Russian Academy of Sciences) रूस की प्रसिद्ध वैज्ञानिक संस्था है। इसके अन्तर्गत रूसी राष्ट्रीय अकादमी के अतिरिक्त रूस के बहुत से वैज्ञानिक शोध संस्थान तथा पुस्तकालय, प्रकाशन गृह, अस्पताल आदि आते हैं।
इसका मुख्यालय मास्को में है। यह संस्था असैनिक, स्वशासी, अवाणिज्यिक संस्था के रूप में घोषित है। सम्प्रति इस संस्था के अन्तर्गत लगभग ५०० संस्थान एवं ५५००० वैज्ञानिक शोधकर्ता हैं।
राजा रामबख्श सिंह
राजा राव रामबख्श सिंह भारत की उत्तर प्रदेश एक रियसत डौंडियाखेड़ा के राजा थे। उनका संबंध बैस राजपूत से है।1857 में भारत के पहले स्वतंत्रता संग्राम में उन्होने अंग्रेजों के विरुद्ध लड़ा था। उन्हें अंग्रेजों से हार का सामना करना पड़ा था। ब्रिटिश शासकों ने उन्हें फांसी की सजा दी थी। ओर स्थानिय लोगो की माने तो उन्हें जब फाँसी दी गयी तो वे दो बार बचे क्योंकि की उनके गले मे स्फटिक सिला थी ।। अंग्रेजों ने राजा के किले को तोड़ दिया।
फीफा क्लब विश्व कप
फीफा क्लब विश्व कप आमतौर पर क्लब विश्व कप के रूप में संदर्भित और पहले इंटरकांटिनेंटल कप (फुटबॉल) के रूप में जाना जाता है। फेडरेशन इंटरनेशनेल डी फुटबॉल एसोसिएशन (फीफा), खेल की वैश्विक शासी निकाय के सदस्यों के वरिष्ठ पुरुषों की क्लब टीमों द्वारा खेला एक अंतरराष्ट्रीय संघ फुटबॉल प्रतियोगिता। चैंपियनशिप पहले 2000 में "फीफा क्लब वर्ल्ड चैम्पियनशिप" के रूप में खेला गया था। 2005 के बाद से, प्रतियोगिता हर वर्ष आयोजित किया गया है।
टूर्नामेंट एशिया, यूरोप, दक्षिण अमेरिका, अफ्रीका, उत्तरी अमेरिका, ओशिनिया और मेजबान देश की राष्ट्रीय चैंपियन से महाद्वीपीय क्लब चैंपियन के बीच प्रतियोगिता है।
संयुक्त राष्ट्र सुरक्षा परिषद चुनाव, २०१३
संयुक्त राष्ट्र सुरक्षा परिष्द चुनाव 2013 17 अक्टूबर 2013 को न्यूयॉर्क नगर स्थित संयुक्त राष्ट्र संघ मुख्यालय में संयुक्त राष्ट्र महासभा के ६८वें सत्र के दौरान प्रस्तावित किये गये। महासभा ने चाड, चिली, लिथुआनिया, नाईजीरिया और सउदी अरब को संयुक्त राष्ट्र सुरक्षा परिषद के पांच अस्थाई सदस्यों के रूप में 1 जनवरी 2014 से दो वर्षों के लिए चुना। अगले दिन सउदी अरब ने घोषित किया कि सीरियाई गृह युद्ध को सुलझाने के लिए संयुक्त राष्ट्र की अक्षमता को प्राथमिक कारण बताते हुए इस पद को अस्वीकार कर दिया।
सुरक्षा परिषद में 15 पद होते हैं, जिनमें से पांच स्थायी सदस्य होते हैं और दस अस्थाई सदस्य। प्रत्येक वर्ष आधे अस्थाई सदस्यों का दो वर्षों के लिए चुनाव किया जाता है। वर्तमान में पदस्थ सदस्य पुनः पद के लिए आवेदन नहीं कर सकते।
नियमानुसार, दस अस्थाई संयुक्त राष्ट्र सुरक्षा परिषद के पद, विभिन्न क्षेत्रीय समूहों के बीच बारी-बारी से मिलती हैं जिसमें युक्त राष्ट्र के सदस्य देश परंपरागत रूप से मतदान और प्रतिनिधित्व प्रयोजनों के लिए खुद को विभाजित करते हैं। चुनाव से पूर्व निर्वाचित सदस्य देश निम्न प्रकार हैं:निर्वाचित होने के लिए एक सदस्य को कम से कम दो-तिहाई बहुमत की आवश्यकता होती है।
इस प्रकार वर्ष 2014–15 के लिए पाँच सदस्यों का चुनाव किया गया।
— निर्वाचित होने के बाद नाम वापस लिया।
— कूटनीतिक और आर्थिक कारणों से 30 अप्रैल 2013 को नाम वापस लिया वहाँ मतदान के प्रत्येक खंड में उपयोग हेतु 191 मतपत्र थे। मतदान के बाद, सऊदी अरब ने जीतने के बावजूद सीरियाई गृहयुद्ध में संयुक्त राष्ट्र सुरक्षा परिषद के कथित तौर पर अप्रभावी रहने और 'दोहरे मापदंड’ इस्तेमाल करने का आरोप लगाते हुए पद स्वीकार करने से मना कर दिया। सऊदी अरब इस सीट के लिए पहली बार चुना गया है। यह माना जा रहा है कि संयुक्त राष्ट्र सुरक्षा परिषद सीट ठुकराने का यह प्रथम अवसर है।
खाटूश्यामजी, राजस्थान
खाटूश्यामजी भारतीय राज्य राजस्थान के सीकर जिले का एक महत्वपूर्ण कस्बा है। यह खाटूश्यामजी के मन्दिर के लिए प्रसिद्ध है।
खाटू नगरी के समीप ही रींगस जंक्शन , श्रीमाधोपुर रेलवे स्टेशन है जहां से खाटू पहुंचा जा सकता है । श्रीमाधोपुर डिपो की रोडवेज बसों की सुविधा यहां पर उपलब्ध है । रींगस से भी आसपास के स्थानो के लिये बसें है । दूर के बड़े शहरों के लिये बसें श्रीमाधोपुर , सीकर व जयपुर से उपलब्ध है।
■ नजदीकी शहर  ■ मुख्य शहरों से दूरी
सबसे नजदीकी हवाई अड्डा जयपुर में है।
खाटूश्यामजी का मन्दिर जो प्रसिद्ध मकराणा मार्बल से बना हुआ है कस्बे का सबसे महत्वपूर्ण आकर्षण है। खाटूश्यामजी को कलयुग के देवता माना जाता है।
यहाँ पर मन्दिर के पास एक पवित्र कुंड है।
मन्दिर के पास में एक समृद्ध बाग है जहाँ से देवता को समर्पित करने के लिए फूल प्राप्त किये जा सकते हैं।
यहाँ शिव मन्दिर भी है जो खाटूश्यामजी के मन्दिर के पास में ही है।
रामगढ़ शेखावाटी
रामगढ़ (Ramgarh) या रामगढ़ शेखावाटी (Ramgarh Shekhawati) भारत के राजस्थान राज्य के सीकर ज़िले में स्थित एक नगर है। इसे इसी ज़िले की दांता रामगढ़ तहसील में इसी नाम के रामगढ़, दांता रामगढ़ नगर से पृथक करने के लिए "रामगढ़ शेखावाटी" बुलाया जाता है।
भारत की 2011 जनगणना के अनुसार रामगढ़ शेखावाटी की कुल जनसंख्या 33,024 थी, जिसमें से 17,050 पुरूष और 15,974 स्त्रियाँ थीं। यहाँ का साक्षरता दर 71.89% था, जो राज्य के औसत 66.11% से अधिक था। पुरुष साक्षरता 83.82% और स्त्री साक्षरता 59.32% थी। रामगढ़ में कुल जनसंख्या का 14.04% लोग 6 वर्ष से कम आयु के बच्चे हैं।
रींगस
रींगस (Reengus) भारत के राजस्थान राज्य के सीकर ज़िले की श्री माधोपुर तहसील में स्थित एक नगर है।
रींगस तहसील के मुख्यालय, श्री माधोपुर से राष्ट्रीय राजमार्ग 52 पर लगभग 14 किलोमीटर दूर है।
भारत की 2011 जनगणना के अनुसार यहाँ की कुल जनसंख्या 26,139 थी, जिसमें से 13,696 पुरूष और 12,443 स्त्रियाँ थीं। यहाँ का साक्षरता दर 77.03% था, जो राज्य के औसत 66.11% से अधिक था। पुरुष साक्षरता 88.02% और स्त्री साक्षरता 65.11% थी। यहाँ कुल जनसंख्या के 13.09% लोग 6 वर्ष से कम आयु के बच्चे हैं।
लोसल
लोसल (Losal) भारत के राजस्थान राज्य के सीकर ज़िले में स्थित एक नगर है।
लोसल उत्तरी अक्षांश 27.40 एवं पूर्वी देशान्तर 74.92 पर स्थित है। इसकी मासत से औसत ऊँचाई 410 मीटर है।
भारत की 2011 जनगणना के अनुसार लोसल की कुल जनसंख्या 28,504 थी, जिसमें से 14,185 पुरूष और 14,319 स्त्रियाँ थीं। लोसल का साक्षरता दर 67.69% था, जो राज्य के औसत 66.11% से अधिक था। पुरुष साक्षरता 82.03% और स्त्री साक्षरता 53.77 थी। लोसल में कुल जनसंख्या का 14.97% लोग 6 वर्ष से कम आयु के बच्चे हैं।
सिनेमा ब्लैंड
सिनेमा ब्लैंड अमेरिकी जालस्थल है जिसके स्वामी और प्रकाशक जोश टायलर हैं। जालस्थल हाल ही में रिलीज़ हुई या निर्माणाधीन फ़िल्मों, फ़िल्म परियोजनाओं, टेलिविज़न कार्यक्रम, वीडियो गेम व पॉप संस्कृति के बारे में समाचार और समीक्षाएँ प्रकाशित करता है।
सुरेश कुमार खन्ना
सुरेश कुमार खन्ना (अंग्रेजी: Suresh Kumar Khanna, जन्म: 1954) भारतीय जनता पार्टी के एकमात्र ऐसे राजनेता हैं जिन्होंने शाहजहाँपुर शहर से उत्तर प्रदेश विधानसभा का चुनाव 1989 से 2017 तक लगातार 8 बार जीता। शहर में उनकी लोकप्रियता को देखते हुए भाजपा ने उन्हें सन् 2004 में शाहजहाँपुर जिले से लोक सभा का चुनाव लड़ाया जिसमें उन्हें केवल 16.34% मत प्राप्त हुए। शाहजहाँपुर लोक सभा निर्वाचन क्षेत्र से सन् 2004 में सांसद का चुनाव हारने के बाद उन्होंने विधायक के रूप में ही राजनीति में रहना पसन्द किया। वे सुरेश खन्ना के नाम से ही अधिक लोकप्रिय हैं।
58 वर्षीय सुरेश खन्ना का जन्म सन् 1954 में शाहजहाँपुर शहर के दीवान जोगराज मुहल्ले में कान्ति देवी और रामनारायण खन्ना के यहाँ हुआ था। उन्होंने स्नातक परीक्षा उत्तीर्ण करने के पश्चात् 1977 में लखनऊ विश्वविद्यालय, लखनऊ से एलएल॰बी॰ किया। वे अविवाहित हैं और दीवान जोगराज (शाहजहाँपुर) स्थित पैतृक निवास में अपने भाई के परिवार के साथ रहते हैं। वे स्वयं को पूर्णकालिक राजनीतिक कार्यकर्ता ही मानते हैं। वे उत्तर प्रदेश सरकार में नगर विकास मन्त्री हैं।
सुरेश खन्ना छात्र जीवन से ही राजनीति में सक्रिय रहे। छात्र राजनीति के बाद उन्होंने सन् 1980 में शाहजहाँपुर की नगर विधान सभा का चुनाव लोक दल के प्रत्याशी के रूप में लड़ा था किन्तु कामयाब नहीं हुए। इसके बावजूद उन्होंने हार नहीं मानी और 1989 में भाजपा के टिकट पर उसी सीट से चुनाव लड़ा और जीत दर्ज़ की।
इस जीत के बाद उनका राजनीतिक कद बढ़ता ही गया और 1991 के चुनाव में वे फिर से विधायक चुने गये और राज्य मन्त्री बने। 1993, 1996, 2002 में भी उन्होंने चुनाव जीता और सरकार में मन्त्री बने। 2007 के विधान सभा चुनाव में भी सुरेश खन्ना का विजय रथ कोई भी पार्टी रोक नहीं सकी।
उत्तर प्रदेश भारतीय जनता पार्टी में खन्ना की अच्छी पकड़ है। इस समय सुरेश खन्ना उत्तर प्रदेश विधान मण्डल में भाजपा के मुख्य सचेतक है। शाहजहाँपुर की जनता में भी वह काफी लोकप्रिय हैं। इसी का नतीजा है कि लगातार आठवीं बार शाहजहाँपुर से नगर विधायक हैं।
शाहजहाँपुर शहर के बिसरात घाट पर खन्नौत नदी के बीचोबीच स्थित 104 फुट ऊँची हनुमान की विशालकाय मूर्ति सुरेश खन्ना की ही देन है। इसको बनाने का संकल्प उन्होंने तभी ले लिया था जब वे उत्तर प्रदेश सरकार में मन्त्री थे। इससे पहले शहीद उद्यान व स्वामी विवेकानन्द पब्लिक लाइब्रेरी का निर्माण भी सुरेश खन्ना इसी शहर में करा चुके हैं। ऐसा कहा जा रहा है कि भारतवर्ष की यह सबसे बड़ी हनुमानजी की प्रतिमा है। वैसे अंग्रेजी विकिपीडिया पर इस विशाल मूर्ति का उल्लेख इस लेखमें किया गया है।
भारतीय राष्ट्रीय फुटबॉल टीम
N  भारतीय राष्ट्रीय फुटबॉल टीम अखिल भारतीय फुटबॉल महासंघ के द्वारा शासित है। 1948 से अखिल भारतीय फुटबॉल महासंघ फीफा द्वारा संबद्ध हो गयी। 1948 से भारतीय फुटबॉल महासंघ एशियाई फुटबॉल संघ के संस्थापक सदस्यों में है। भारतीय फुटबॉल टीम ने पहली और अंतिम बार 1950 में फीफा विश्व कप किया था परन्तु कुछ कारणों से वह इस प्रतियोगिता में हिस्सा न ले पाई। भारतीय टीम ने अब तक दो एशियाई खेलों में स्वर्ण तथा एएफसी एशियाई कप में एक बार रजत जीता है।
भारतीय टीम ने 1930 में ही ऑस्ट्रेलिया, जापान, मलेशिया, इंडोनेशिया और थाईलैंड का दौरा शुरू कर दिया। जल्द ही कई भारतीय फुटबॉल क्लबों की सफलता के बाद, अखिल भारतीय फुटबॉल महासंघ (एआईएफएफ) 1937 में बनाई गई। 1948 का लन्दन ओलंपिक भारतीय टीम के लिए पहला बड़ा टुर्नामेन्ट था। वहाँ पर टीम को फ़्राँस से 2-1 से हार का सामना करना पड़ा।
भारतीय फुटबॉल टीम ने पहली और अंतिम बार 1950 में फीफा विश्व कप किया था परन्तु कुछ कारणों से वह इस प्रतियोगिता में हिस्सा न ले पाई। 1951 से 1962 के कालखण्ड को भारतीय फुटबॉल का स्वर्ण युग माना जाता है। सैय्यद अब्दुल रहीम के प्रशिक्षण में भारतीय टीम एशिया की सर्वश्रेष्ठ टीम बन गयी। भारतीय टीम ने 1951 के एशियाई खेलों में स्वर्ण जीता, जिसकी मेजबानी भारत ने ही की थी। 1954 के एशियाई खेलों, जो कि मनीला में हुए थे, में भारत ने ग्रुप चरण में दूसरा स्थान प्राप्त किया। 1956 के ओलम्पिक खेलों में भारत ने चौथा स्थान प्राप्त किया। यह भारतीय टीम की सबसे बड़ी उपलब्धि थी।
भारतीय टीम ने 1962 के एशियाई खेलों में दक्षिण कोरिया को 2-1 से हराकर स्वर्ण पदक जीता।
1964 एशियाई कप में भारत उपविजेता रहा। यह टुर्नामेन्ट भारतीय टीम के लिए यादगार साबित हुआ।
इसके बाद भारतीय टीम के प्रदर्शन में गिरावट शुरू हो गयी। बहुत से प्रतियोगिताओं में असफल रहने के बाद 1982 के एशियाई खेलों में क्वार्टर फाइनल तक पहुँची, जिसकी मेजबानी दिल्ली ने की थी। इसके बाद भारतीय टीम ने 20 वर्षों बाद 1984 एएफसी एशियाई कप के लिए क्वालीफाई किया।
2003 के एफ्रो-एशियन खेलों, जिसकी मेजबानी हैदराबाद ने की थी, में भारतीय टीम ने शानदार प्रदर्शन करते हुए रजत पदक जीता। परिणामस्वरूप भारतीय टीम के तात्कालिक कोच स्टेफेन कोंसटेनटाइन एएफसी मैनेजेर ऑफ़ द मन्थ चुने गए।
2006 में बॉब हॉटन भारतीय टीम के कोच चुने गए। उनके मार्गदर्शन में टीम ने 2007 नेहरु कप जीता। उसके अगले ही साल 2008 एएफसी चैलेंजर्स कप जीता जिसके फलस्वरूप 27 वर्षों बाद एशिया कप में क्वालीफाई किया। टीम ने 2009 में पुनः नेहरु कप जीता।
2011 में भारत ने 2011 एएफसी एशियाई कप में भाग लिया। भारत इस प्रतियोगिता में सभी मैच हार गया परन्तु टीम ने विरोधियों के खिलाफ अच्छा प्रदर्शन किया।
2012 में भारतीय टीम ने पुनः नेहरु कप जीता। 2019 में भरत के लिए क्वालीफाई किया 2019 एएफसी एशियाई कप इस समय में उन्होंने पहला मैच थाईलैण्ड के बीच एक रोमांचक मैच से जीता।
भारतीय टीम का कोई स्थायी गृह मैदान नहीं है, क्योकि यहाँ (भारत) अधिकांश मैदान फीफा की नियमावली पर खरे नहीं उतरते। फीफा और एफसी से मान्यता प्राप्त मैदानों में अम्बेडकर स्टेडियम, जवाहरलाल नेहरू स्टेडियम, दिल्ली, चेन्नई का नेहरु स्टेडियम, पुणे का छत्रपति शिवाजी स्टेडियम, कोलकाता का साल्टलेक स्टेडियम तथा बंगलौर का बंगलौर फुटबॉल स्टेडियम शामिल है।
इस सूची में केवल इस वर्ष के मैच प्रदर्शित हैं-"(2002 से अंडर-23 टीम)"
कुमुदबेन जोशी
कुमुदबेन जोशी (पूरा नाम: कुमुदबेन मणिशंकर जोशी, जन्म: 1934) 26 नवम्बर 1985 से 7 फ़रवरी 1990 तक आन्ध्र प्रदेश की राज्यपाल रह चुकी हैं। ये शारदा मुखर्जी के बाद आन्ध्र प्रदेश की दूसरी महिला राज्यपाल थी। . वे सूचना और प्रसारण (1980-82) तथा स्वास्थ्य एवं परिवार कल्याण (1982-84) उप मंत्री भी रह चुकी हैं। वर्तमान में ये केंद्र सरकार के कृषि और ग्रामीण उद्योग मंत्रालय के अधिनस्थ खादी तथा ग्रामीण उद्योग की अध्यक्षा हैं।
चन्द्रावती (राजनीतिज्ञ)
चन्द्रावती हरियाणा की एक अनुभवी राजनीतिज्ञ हैं, ये 19 फ़रवरी 1990 से 18 दिसम्बर 1990 तक पुद्दुचेरी के लेफ्टिनेंट गवर्नर रह चुकी हैं।इसके पहले ये 1964 से 1966 तक और 1972 से 1974 तक हरियाणा की मंत्री रह चुकी हैं।1977 से 1979 तक ये भिवानी (हरियाणा) से जनता पार्टी की लोकसभा सदस्य रह चुकी हैं।
द बैकलॉट
द बैकलॉट, या द बैकलॉट डॉट कॉम (TheBacklot.com), अमेरिकी वेबसाइट है जिसकी सामग्री हॉलीवुड और मुख्यधारा की लोकप्रिय संस्कृति में गे और उभयलिंगी पुरुषों के चित्रण पर केंद्रित होती है। इसकी शुरुआत आफ्टर एल्टॉन डॉट कॉम (AfterElton.com) के नाम से 2005 में हुई थी, अपना वर्तमान नाम इसे अप्रैल 17, 2013 को मिला। इसकी साथी साइट आफ्टर एल्लेन डॉट कॉम (AfterEllen.com) लेस्बियन और उभयलिंगी महिलाओं से सम्बन्धित सामग्री प्रकाशित करती है। 2006 में दोनों ही वेबसाइटों को केबल टेलिविज़न चैनल लोगो टीवी ने खरीद लिया था।
ज्योति वेंकटचलम
ज्योति वेंकटचलम () (जन्म: 27 अक्टूबर 1917, रंगून) भारतीय राष्ट्रीय कांग्रेस से संबद्ध एक भारतीय राजनीतिज्ञ और केरल की पूर्व राज्यपाल रह चुकी हैं। वे 1962 में तमिलनाडु के एगनोर विधानसभा क्षेत्र तथा 1971 में श्रीरंगम विधानसभा क्षेत्र से विधानसभा सदस्य रही हैं। वे 10 अक्टूबर 1953 से 12 अप्रैल 1954 के बीच चक्रवर्ती राजगोपालाचारी की कैबिनेट में मंत्री रह चुकी हैं।1962 से 1963 के बीच वे के॰ कामराज के कैबिनेट में सार्वजनिक स्वास्थ्य मंत्री रह चुकी हैं।उसके बाद वे 14 अक्टूबर 1977 से 26 अक्टूबर 1982 तक केरल की राज्यपाल रही। उनके नाम से चेन्नई में सड़क का नमाकरण हुआ है।
लेस्बियन
लेस्बियन शब्द को महिलाओं के बीच यौन और रूमानी आकर्षण का वर्णन करने के लिए अंग्रेज़ी भाषा में व्यापक रूप से इस्तेमाल किया जाता है। इसे संज्ञा की तरह उस महिला को सम्बोधित करने के लिए भी इस्तेमाल किया जाता है जो दूसरी महिला की तरफ़ आकर्षित होती है। महिला समलैंगिक आकर्षण से संबंधित किसी वस्तु या गतिविधि का वर्णन करने के लिए इसे विशेषण की तरह भी उपयोग में लाया जाता है।
के राघवन
के॰ राघवन () (2 दिसम्बर 1913 – 19 अक्टूबर 2013), जिन्हें मुख्यतः राघवन मास्टर के नाम से जाना जाता है, एक मलयाली संगीत रचयिता थे। बाबूराज के साथ-साथ राघवन को अक्सर मलयालम फिल्म संगीत के पुनरोधार के लिए जाना जाता है। के राघवन ने मलयाली संगीत को पहचाना एवं एक नई दिशा दी। उन्होंने लगभग ४०० मलयाली सिनेमा में गानों की रचना की और मलयालम फ़िल्म उद्योग में चार दशकों तक सक्रिय रहे। राघवन का जन्म २ दिसम्बर १९१३ को थलास्सेरी में लोकगायक एम कृष्णन और नारायणी के घर में हुआ। उनका निधन ९९ वर्ष की आयु में १९ अक्टूबर २०१३ को थलास्सेरी में हुआ।
राघवन का जन्म भारतीय राज्य केरल के थलास्सेरी नामक स्थान पर १९१३ में हुआ। उन्होंने बचपन से ही शास्त्रीय संगीत की शिक्षा लेना आरम्भ कर दिया और वो फुटबॉल के भी अच्छे खिलाड़ी थे।
राघवन ने 400 से अधिक फिल्मों में संगीत दिया, जिनमें 'निर्मलय', 'उत्तरायण', 'नगरमेंदी', 'उन्नियार्चा', 'रमनन' और 'कल्लीचेल्लम्मा' जैसी बेहतरीन फिल्में भी शामिल हैं।
भारत सरकार द्वारा नागरीक सम्मान
केरल राज्य फ़िल्म पुरस्कार
अन्य पुरस्कार
सत्यनारायण गोयनका
सत्यनारायण गोयनका (जनवरी 30, 1924 – सितम्बर 29, 2013) विपासना ध्यान के प्रसिद्ध बर्मी-भारतीय गुरु थे। उनका जन्म बर्मा में हुआ, उन्होंने सायागयी उ बा खिन का अनुसरण करते हुए १४ वर्षों तक प्रशिक्षण प्राप्त किया। १९६९ में वो भारत प्रतिस्थापित हो गये और ध्यान की शिक्षा देना आरम्भ कर दिया और इगतपुरी में, नासिक के पास १९७६ में एक ध्यान केन्द्र की स्थापना की। उनका जन्म ३० जनवरी १९२४ को बर्मा (वर्तमान म्याम्यार) में हुआ। उनके माता-पिता मारवाड़ी जातीयता समूह के भारतीय लोग थे। गोयनका का पालन पोषण रूढ़िवादी हिन्दू सनातनी घर में हुआ। वो १९५५ तक एक सफल व्यवसायी थे, ३१ वर्ष की आयु में उन्हें आधासीसी नामक सरदर्द ने अपना शिकार बना लिया। उचित राहत पाने में असमर्थ होने के बाद वो एक मित्र के सहयोग से विपासना गुरु सायज्ञी यू बा खिन (1899 – 1971) से मिले। हालांकि बा खिन शुरू में अनिच्छुक थे लेकिन बाद में उन्होंने गोयनका को अपना शिष्य स्वीकार कर लिया।
वो विपासना को इसके मूल स्थान भारत पुनः लाये।
विपश्यना एक प्रकार की साधना है जिसे भगवान बुद्ध ने ढाई हजार साल पहले खोजा था यह मनुष्य के दुखों के निवारण करने की एक प्रक्रिया है इस शिक्षा के द्वारा मनुष्य स्वयं के द्वारा अपने दुखों पर नियंत्रण कर सकता है यह जानने योग्य बात है कि यह ज्ञान भारत से लगभग 2000 साल पहले राजनीतिक परिवर्तन के कारण विलुप्त हो गया था
आज सम्पूर्ण विश्व में श्री सत्यनारायण गोयनका जी के द्वारा (वीडियो के द्वारा) इस शिक्षा का अभ्यास कराया जाता है और इसके बहुत ही लाभदायक परिणाम भी लोगों के द्वारा अनुभव किए गए हैं
उन्हें २०१२ में ६३वें गणतन्त्र दिवस पर भारत के तृतीय सर्वोच्च्य नागरीक सम्मान पद्म भूषण से सम्मानित किया गया।
श्री सत्यनारायण गोयनका जी को विश्व के अनेक मंच जैसे वर्ल्ड इकोनॉमिक फोरम, संयुक्त राष्ट्र संघ पर आमंत्रित किया गया है ताकि वह इस विषय में लोगों को अधिक जानकारी दें।
29 सितम्बर 2013 को उनके मुम्बई स्थित घर में उनका निधन हो गया। वो अपने घर में पत्नी इलायची देवी गोयनका और छः पुत्र छोड़ गये।
रावुरी भारद्वाज
रावुरी भारद्वाज (1927 – 18 अक्टूबर 2013) ज्ञानपीठ पुरस्कार विजेता तेलुगू उपन्यासकार, लघु-कथा लेखक, कवि एवं समीक्षक थे। उन्होंने 37 लघु कथाएँ, सत्रह उपन्यास, चार नाटक एवं पाँच रेडियो रूपान्तरण लिखे।
उन्हें २०१२ में ज्ञानपीठ पुरस्कार से सम्मनित किया गया। इनके द्वारा रचित एक रेखाचित्र जीवन समरम्  के लिये उन्हें सन् 1983 में साहित्य अकादमी पुरस्कार से सम्मानित किया गया।
रावुरी ने १८ अक्टूबर २०१३ को हैदराबाद के बंजारा हिल्स अस्पताल की देखरेख में अन्तिम साँसे ली।
हुत्काह
हुत्काह () (Galloperdix lunulata) तीतर कुल का एक पक्षी है जो कि मध्य भारत से लेकर दक्षिण भारत के झाड़ियों या पथरीले इलाकों में आवास करता है। इस पक्षी को ओडीशा तथा सिंहभूम में असकोल, गोंड में हुत्काह, तमिल में कल्ल-कोली तथा तेलुगु में जित्ता-कोडी कहा जाता है। इस पक्षी का कोई हिन्दी नाम नहीं है क्योंकि अब यह हिन्दी भाषी क्षेत्रों में नहीं पाया जाता है।
अपने अंग्रेज़ी नाम के अनुसार यह काफ़ी रंग-बिरंगा पक्षी है। इसको मुर्गी और तीतर के बीच का बताया जाता है। इसकी गर्दन, पीठ और पेट में चमकीले पंख होते हैं, डैने गोल तथा घुमावदार और छोटे होते हैं। इसकी पूंछ तीतर की तरह ही दिखाई देती है। इसके पंखों का फैलाव १४ से १६ से.मी. होता है और वज़न लगभग २५० से ३०० ग्राम होता है। मादा नर से थोड़ी छोटी होती है। इसका आवास क्षेत्र गंगा, यमुना और सिंधु नदियों के दक्षिण से लेकर पूरे दक्षिण भारत तक फैला हुआ है। हालांकि पक्षी विज्ञानियों ने यह तय किया है कि छोटी जंगली मुर्गी का आवास पश्चिमी दक्षिण भारत में है तथा हुत्काह का आवास पूर्वी दक्षिण भारत में है। चौंकाए जाने पर पहले तो यह पथरीली चोटियों की ओर ऊपर को भागते हैं लेकिन ज़्यादा परेशानी में उड़कर पत्थरों के साथ-साथ नीचे की ओर काफ़ी तेज़ी से आते हैं। यह ३००० फ़ीट से नीचे ही पाया जाता है यह सभी प्रकार के बीज, छोटे कीड़े-मकोड़े खाने के आदि हैं लेकिन इनको विशेषकर महुआ के फूल भाते हैं।
रशीद मसूद
रशीद मसूद (जन्म 15 अगस्त 1947) एक भारतीय सांसद हैं जो भारत के उच्चतम न्यायालय द्वारा अपराधी घोषित किये गये हैं। मसूद 1990 और 1991 के बीच केंद्र की विश्वनाथ सिंह सरकार में स्वास्थ राज्य मंत्री थे। केंद्रीय पूल से देश भर के मेडिकल कॉलेजों में दाखिले के लिए त्रिपुरा को आवंटित एमबीबीएस सीटों पर धोखाधड़ी से अयोग्य उम्मीदवारों को नामित करने के मामले में मसूद को दोषी ठहराया गया था।
वो भारतीय राष्ट्रीय कांग्रेस के सदस्य के रूप में भारतीय राजनीतिज्ञ और उत्तर प्रदेश के सहारनपुर लोक सभा निर्वाचन क्षेत्र से पूर्व लोक सभा सदस्य हैं। वो राज्यसभा सदस्य भी थे। वो १० अगस्त २००७ को उपराष्ट्रपति पद चुनाव के लिए संयुक्त राष्ट्रीय प्रगतिशील गठबंधन (तीसरा मोर्चा) के उम्मीदवार भी थे और ७५ मतों के साथ तीसरे स्थान पर रहे।
मसूद ऐसे पहले जनप्रतिनिधि बन गए हैं, जिनकी राज्य सभा सदस्यता अदालत से दोषी ठहराने के बाद गई है।
तलाश (१९६९ फ़िल्म)
तलाश एक हिन्दी भाषा की फ़िल्म है जिसके निर्माता निर्देशक ओ पी रल्हन हैं एवं अभिनय राजेन्द्र कुमार और शर्मिला टैगोर ने किया है। यह बॉलीवुड की प्रथम फ़िल्म थी जिसका बजट ₹ एक करोड़ था।
राजु (राजेन्द्र कुमार) मुम्बई में काम करने के लिए अपना कस्बा छोड़ देता है जहाँ उसका मालिअ (बलराज साहनी) उसे अधीक्षक के पद पर प्रोन्नत कर देता है।
फ़िल्म में कई लोकप्रिय गीत हैं। उनमें से एक गीत "खाई है रे हमने कसम संग रहने की" लता मंगेशकर ने गाया है। इसके अलावा अन्य प्रसिद्ध गीत "पलकों के पीछे से क्या तुमने कह डाला" है।
अजब प्रेम की ग़ज़ब कहानी
अजब प्रेम की ग़ज़ब कहानी 2009 में प्रदर्शित भारतीय हिन्दी हास्य-प्रेम फ़िल्म है। इसमें प्रमुख भूमिका में अभिनय रणबीर कपूर और कैटरीना कैफ़ ने किया है। सलमान खान और निर्देशक राजकुमार संतोषी केमियो भूमिकाओं में हैं। इस फिल्म का प्रदर्शन सिनेमाघरों में 6 नवम्बर 2009 को किया गया था।
प्रेम (रणबीर कपूर), दोस्तों की मदद कर रहा होता है तभी जेनी (कैटरीना कैफ़) से मिलता है लेकिन वो उसे नापसन्द कर देती है क्यों कि वह सोचती है कि वह उसका मजाक बना रहा है। जब उसे ज्ञात होता है कि वह उसे पसन्द करता है तो दोनों में दोस्ती हो जाती है। जब वह जेनी को अपनी भावनाएँ बताने की कोशिश करता है, तो उसे लगता है कि जेनी उनके कॉलेज के दोस्त राहुल (उपेन पटेल) से प्यार करती है। जेनी के विवाह के दिन टोनी (प्रदीप खारब) जिसके साथ उसके माता पिता उसका विवाह करना चाहते थे से दूर भागने में प्रेम, जेनी की मदद करता है।
उसके बाद वह राहुल से मिलता है तो उसे पता चलता है कि राहुल जेनी से अपने परिवार से भी अधिक प्यार करता है। फ़िल्म ने कुल मिलाकर विश्वस्तर पर ₹ 96 करोड़ की कमाई की और "बॉक्स ऑफ़िस" द्वारा सफल (सुपर हिट) घोषित की गई।2010, फ़िल्मफेयर पुरस्कारों की सर्वश्रेष्ठ फ़िल्म की श्रेणी में नामित।
फ़िल्म के गीतों की रचना प्रीतम ने की हैं और गीत इरशाद कामिल और आशीष पण्डित ने लिखे हैं। गानों को डीजे सुकेतु ने रिमिक्स किया है।
ग्रीन लैंटर्ण: द एनिमेटेड सीरीज़
ग्रीन लैंटर्ण: द एनिमेटेड सीरीज़ () एक अमेरिकी कम्प्यूटर-एनिमेटेड दूरदर्शन धारावाहीक है। यह पहली ग्रीन लैंटर्ण टेलीविजन श्रृंखला और पहले सीजीआई डीसी/पश्चिम बंगाल श्रृंखला है।
इसे कार्टून नेटवर्क पर हिन्दी में डब करके भारत में प्रसारित किया गया। आधिकारिक तौर पर 4 नवम्बर 2012 को हुआ। धारावाहीक की कमजोर माँग को देखते हुए लाइव एक्शन फिल्म ने इसे एक सीजन के बाद में बन्द कर दिया।
रिवोल्यूशन २०२०
इस उपन्यास के पात्र गोपाल, आरती और राघव तीनों को लेकर कहानी इस तरह चलती है: गोपाल के भीतर पलती ईर्ष्या, आरती का भोलापन, राघव की निष्ठा, गोपाल की खलनायकी और फिर प्रतिस्पर्धा में राघव से पिछड़े गोपाल का संघर्षपूर्ण स्थितियों में हीन भावना से ग्रस्त होकर अपने जीवन को शुक्लाजी जैसे राजनीति के माहिर खिलाडी के हाथ में सौंप देना, फिर ख़ामोशी से अपने प्यार के लिए त्याग करना फिल्म की संक्षिप्त कहानी है।
देव पटेल
देव पटेल (जन्म २३ अप्रैल १९९०) एक ब्रिटिश अभिनेता है, जो डैनी बॉयल द्वारा निर्मित फिल्म स्लमडॉग मिलियनेयर में जमाल मलिक का रोल के लिए बहुत ख्यातनाम  जीवन  देव पटेल का जन्म 23 अप्रैल 1990 को हैरो, अनीता के पुत्र, एक देखभाल कर्मी और राज, एक आईटी सलाहकार के रूप में हुआ था। उनके माता-पिता गुजराती भारतीय हिंदू हैं, हालांकि वे दोनों नैरोबी, केन्या में पैदा हुए थे, जहां एक महत्वपूर्ण सामाजिक समुदाय है; वे अपनी किशोरावस्था में अलग-अलग इंग्लैंड गए, और पहली बार लंदन में मिले। पटेल का पालन-पोषण हिंदू धर्म में हुआ। वह अंग्रेजी बोलता है, लेकिन कुछ गुजराती भी बोल सकता है। उनके पूर्वज गुजरात के जामनगर और ऊंझा से हैं। वह हैरो के रेयर्स लेन जिले में बड़ा हुआ और लॉन्गफील्ड प्राइमरी स्कूल और फिर व्हिटमोर हाई स्कूल में भाग लिया। पटेल ने स्कूल की बारहवीं रात के निर्माण में सर एंड्रयू एगुएचेक के रूप में अपनी पहली अभिनय भूमिका निभाई। उनके प्रदर्शन के लिए उन्हें सर्वश्रेष्ठ अभिनेता का पुरस्कार दिया गया।
पटेल ने बाद में व्हिटमोर हाई स्कूल में दाखिला लिया, जो अपने "बेसलान स्कूल की घेराबंदी में एक बच्चे के आत्म-चित्रित चित्रण" के लिए GCSE नाटक में ए * प्राप्त कर रहा था। उनके नाटक के शिक्षक नियाम राइट ने कहा है, "देव एक प्रतिभाशाली छात्र था, जिसने कल्पनाशील और रचनात्मक रूप से विभिन्न प्रकार के पात्रों से संवाद करने की अपनी सहज क्षमता से मुझे प्रभावित किया। उन्हें जीसीएसई के अपने प्रदर्शन के लिए एक जीवंत दर्शकों और आने वाले परीक्षक के लिए पूर्ण अंक से सम्मानित किया गया। अपने ईमानदार चित्रण से आँसू में चले गए। उन्होंने 2007 में व्हिटमोर हाई स्कूल में पीई, जीव विज्ञान, इतिहास और नाटक में एएस के स्तर को पूरा किया, जबकि स्किन्स पर काम कर रहे थे।
पटेल ने कहा कि वह एक बच्चे के रूप में " ऊर्जावान" थे, और इसकी वजह से स्कूल में परेशानी में पड़ जाते थे। उन्होंने 2000 में ताइक्वांडो के रेयर्स लेन अकादमी में प्रशिक्षण शुरू किया। उन्होंने राष्ट्रीय और अंतर्राष्ट्रीय चैंपियनशिप दोनों में नियमित रूप से प्रतिस्पर्धा की, जिसमें (एक्शन इंटरनेशनल मार्शल आर्ट्स एसोसिएशन) डबलिन में विश्व चैंपियनशिप शामिल है, जहां उन्होंने कांस्य पदक जीता। विश्व चैंपियनशिप अक्टूबर 2004 में हुई, जब वह जूनियर डिवीजन में रेड और ब्लैक बेल्ट के मुकाबले में रेड बेल्ट प्रतिस्पर्धा कर रही थी। उन्होंने सेमीफाइनल में जगह बनाई, जहां वह "बहुत ही करीबी और कड़ी लड़ाई" में नियाल फिट्जमौरिस नामक आयरिश ब्लैक बेल्ट से हार गए, और कांस्य पदक जीतने में सफल रहे। बाद में उन्होंने मार्च 2006 में 1 डैन ब्लैक बेल्ट हासिल किया।
विहाड़ी ज़िला
ज़िला विहाड़ी, (उर्दू:ضِلع وِہاڑی) पाकिस्तान के पंजाब सूबे का एक ज़िला है।
सबसे लम्बे चाप सेतु
यहाँ विश्व के कुछ सर्वाधिक लम्बे चाप सेतुओं की सूची दी गयी है। चाप सेतुओं को प्रायः उनके मुख्य विस्तृति (span) की लम्बाई के अनुसार श्रेणीकृत किया जाता है।
मुम्बई में चर्चों की सूची
निम्नलिखित सूची मुम्बई में स्थित ईसाई चर्चों की है:
ऑल द बेस्ट (२००९ फ़िल्म)
ऑल द बेस्ट बॉलीवुड की रोहित शेट्टी द्वारा निर्देशित एवं संजय दत्त, अजय देवगन, फ़रदीन ख़ान, बिपाशा बसु और मुग्धा गोडसे अभिनीत हास्य फ़िल्म है। फ़िल्म 16 अक्टूबर 2009 को जारी की गई और समीक्षकों से सकारात्मक समालोचना प्राप्त की। फ़िल्म की कहानी मराठी नाटक "पति सागले उचापति" और अंग्रेज़ी नाटक "राइट बेड रॉन्ग हज़बैंड" और तमिल फ़िल्म "वीटुक्कू वीडू" और "विश्वनाथन रामामूर्ती" पर शिथिलतः आधरित है।
वीर कपूर (फ़रदीन ख़ान) एक संघर्षरत कलाकार है जो अपने रॉक समूह को अपनी ढुलमुल आर्थिक स्थिति के साथ एक दिन बड़ा बनाने के सपने देखता है। उसका कमाई का एकमात्र साधन ₹ 100,000 का जेब खर्च है जो उसके सौतेले भाई धरम कपूर (संजय दत्त) से उसे मिलता है, जिसके लिए वीर ने अपने बारे में उसे झूठ बोल रखा है कि वह विद्या (मुग्धा गोडसे) से विवाह कर रहा है जो कि उसकी एकमात्र गर्लफ्रैण्ड है। उसका दोस्त प्रेम चोपड़ा (अजय देवगन) है, जिसका जहानवी (बिपाशा बसु) के साथ विवाह हो चुका है।फ़िल्म की शुरुआत औसत से कमजोर रही लेकिन बाद में सकारात्मक शब्द प्रयोग की वजह से फ़िल्म को लाभ हुआ। इसको २००९ की सफल फ़िल्म घोषित किया गया। फ़िल्म की उत्तरकृत्ति २०१३ में जारी होगी।
फ़िल्म संगीत की रचना प्रीतम ने की है और गीत कुमार ने लिखा है।
आसमा (२००९ फ़िल्म)
आसमा रोहित नैय्यर द्वारा निर्देशित बॉलीवुड फ़िल्म है। जिसमें मुख्य अभिनय ऋशिता भट, सीमा बिस्वास, नौहीद सेरुसी, मानसी दोव्हल, रवि गोसाईं ने किया है। फ़िल्म 23 जनवरी 2009 को प्रदर्शित की गई।
लक बाय चांस
लक बाय चांस ज़ोया अख्तर द्वारा निर्देशित बॉलीवुड नाटकीय फ़िल्म है। जिसमें मुख्य अभिनय फरहान अख्तर, कोंकणा सेन शर्मा, ऋतिक रोशन, जूही चावला, ऋषि कपूर, संजय कपूर, डिम्पल कपाड़िया, ईशा शरवानी और शाहरुख खान ने किया है। फ़िल्म 30 जनवरी 2009 को प्रदर्शित की गई।
विक्ट्री (२००९ फिल्म)
विक्ट्री अजीतपाल मंगत द्वारा निर्देशित बॉलीवुड खेल आधारित फ़िल्म है। जिसमें मुख्य अभिनय हरमन बावेजा, अमृता राव, अनुपम खेर और गुलशन ग्रोवर ने किया है। फ़िल्म 30 जनवरी 2009 को प्रदर्शित की गई।
चल चला चल
चल चला चल टी॰ के॰ राजीव कुमार द्वारा निर्देशित बॉलीवुड हास्य फ़िल्म है। जिसमें मुख्य अभिनय गोविन्दा, राजपाल यादव, रीम्मा सेन, ओम पुरी ने किया है। फ़िल्म 6 फ़रवरी 2009 को प्रदर्शित की गई।
@
नीमकाथाना
नीम का थाना, जिसे नीमकाथाना भी लिखा जाता है, भारत के राजस्थान राज्य के सीकर जिले की एक नगरपालिका क्षेत्र है। यह सीकर की आठ तहसिलों में से एक है। नीम का थाना सीकर जिले में विधानसभा क्षेत्र है।
नीमकाथाना उत्तरी अक्षांश 27.738 एवं पूर्वी देशान्तर 75.783 पर स्थित है। इसकी मासत से औसत ऊँचाई 480 मीटर है।
2011 की जनगणना के अनुसार नीमकाथाना की कुल जनसंख्या 410327 है। पुरूष हिस्सा 53% एवं महिलाएँ 47% हैं। नीमकाथाना की साक्षरता दर 67% है जो राष्ट्रीय औसत 59.5% से कुछ अधिक है जिसमें पुरुष साक्षरता 77% एवं महिला साक्षरता 56% है। नीमकाथाना में कुल जनसंख्या का 16% लोग 6 वर्ष से कम आयु के बच्चे हैं। नीमकाथाना नगर की जनसंख्या 32,580 है।
साती और सोटा नामक नदियाँ नीमकाथाना से शुरू होती हैं और कोटपुतली की तरफ बहती है। कांताली नदी नीमकाथाना क्षेत्र की प्रमुख नदी है जो खंडेला की पहाड़ियो से निकल कर झुंझुनू में प्रवेश कर समाप्त हो जाती है।
नवोदय विद्यालयों की सूची
जवाहर नवोदय विद्यालयों का आरम्भ प्रायोगिक तौर पर 1985-86 में हुआ था। ये विद्यालय तमिलनाडु को छोड़कर, अण्डमान निकोबार द्वीप समूह और लक्षद्वीप सहित पूरे भारत में फैले हुए हैं। इनका संचालन नवोदय विद्यालय समिति द्वारा किया जाता है, जो मानव संसाधन विकास मंत्रालय, उच्च शिक्षा विभाग एवं भारत सरकार एक स्वायत्त संगठन हैं। वर्तमान में 598 नवोदय विद्यालयों में लगभग 1.80 लाख छात्र अध्ययनरत हैं।
North-West Delhi,
== झारखण्ड palau =jila=मध्य प्रदेश
== राजस्थान
विभिन्न प्रकार के सेतु
नीचे विभिन्न प्रकार के सेतु की सूची दी गयी है।
औद्योगिक अन्तरजाल
औद्योगिक अन्तरजाल या 'इंडस्ट्रियल इंटरनेट' जनरल एलेक्ट्रिक (GE) द्वारा प्रस्तुत किया गया शब्द है जो जटिल मशीनरी का नेटवर्कित संसूचकों (सेंसर्स) तथा सॉफ्टवेयर की सहायता से एकीकरण को अभिव्यक्त करता है। औद्योगिक अन्तरजाल के अन्तर्गत आने वाले प्रमुख विषय हैं- मशीन शिक्षण (machine learning), विशाल आंकड़ा (big data), मशीन से मशीन अन्तःक्रिया का इंटरनेट आदि।
भाविना पटेल
भाविना हसमुखभाई पटेल () भारत की महिला पैरा टेबल टेनिस खिलाड़ी हैं। इन्होने आईटीटीएफ पैरा टेबल टेनिस एशियाई क्षेत्रीय चैंपियनशिप-2013 के महिला एकल वर्ग में रजत पदक जीता। विकलांगता के बावजूद ये 2013 आइटीटीएफ पीटीटी एशियाई टेटे क्षेत्रीय चैंपियनशिप में रजत पदक जीतने वाली पहली भारतीय पैरा टेबल टेनिस खिलाड़ी बन गई।
रघुमुदरी श्रीहरी
रघुमुदरी श्रीहरी उर्फ़ श्रीहरी (15 अगस्त 1964 - 9 अक्टूबर 2013) टॉलीवुड अभिनेता थे। उन्होंने अपना कैरियर तेलुगू सिनेमा से आरम्भ किया था।
उनका जन्म विजयवाड़ा के निकट आन्ध्र प्रदेश के कृष्णा जिले में हुआ। उनके माता-पिता गुडीवाड़ा से थे। वो वहाँ से हैदराबाद चले गये और उनके बचपन में बालनगर में रहने लगे। 9 अक्टूबर 2013 को गुर्दे की बिमारी से जूझ रहे श्रीहरी ने मुम्बई के लीलावती अस्पताल में दम तोड़ दिया। उनकी आयु ४९ वर्ष थी।
पैरा टेबल टेनिस
पैरा टेबल टेनिस () एक विकलांग खेल है, जो इंटरनेशनल टेबल टेनिस फेडरेशन (ITTF) द्वारा निर्धारित नियमों के अनुसार संचालित होता है। यह व्हीलचेयर एथलीटों के लिए टेबल टेनिस नियमों में मामूली संशोधनों के साथ प्रभाव में हैं। इसमें विकलांग खिलाड़ियों का समूह भाग ले सकता है, जिसके अंतर्गत खिलाड़ियों का वर्गिकरण 1 से 11 के बीच होता है। वर्ग 1 से 5 व्हीलचेयर और 6 से 10 को खड़े होकर खेलने की अनुमति होती है। वर्ग-11 योग्य विकलांग खिलाड़ी के रूप में परिभाषित किया जाता है। BY YS CHANDA MUSICAL GROUPS
कॉरिऑलिस प्रभाव
भौतिक विज्ञान में, कॉरिऑलिस प्रभाव किसी घूर्णी निर्देश तंत्र में किसी गतिशील वस्तु में प्रेक्षित विक्षेपन होता है।
फेरेल का नियम : इस नियम के अनुसार, “धरातल पर मुख्य रूप से चलने वाली सभी हवाएं पृथ्वी की गति के कारण उत्तरी गोलार्द्ध में दाहिनी ओर तथा दक्षिणी गोलार्द्ध में बायीं ओर मुड़ जाती हैं।” यह नियम बड़े क्षेत्रों पर चलने वाली स्थायी पवनों, छोटे चक्रवातों और प्रतिचक्रवातों पर लागू होता है। इस नियम का प्रभाव महासागरीय धाराओं, ज्वारीय गतियों, राकेटों, आदि पर भी देखा जाता है।
अंतरिक्ष यान प्रणोदन
अंतरिक्ष यान प्रणोदन अंतरिक्ष यान और कृत्रिम उपग्रहों की गति तेज करने की प्रक्रिया है। इसकी अनेक विधियाँ हैं। यह अंतरिक्ष अनुसंधान का महत्त्वपूर्ण भाग है। ज्यादातर अंतरिक्ष यान आज सुपरसोनिक यानों के माध्यम से प्रक्षेपित किए जाते हैं। इनमें प्रयुक्त रॉकेटों में रासायनिक इंधन प्रयुक्त होते हैं। ये जलने पर भारी मात्रा में गैस उत्पन्न करते हैं जिसके नोजल द्वारा उत्सर्जन के सहारे यान को गति दी जाती है। सोवियत समूह ने उपग्रहों के प्रणोदन के लिए दशकों से बिजली प्रणोदन का इस्तेमाल किया है।
अरमान कोहली
अरमान कोहली एक भारतीय फ़िल्म अभिनेता हैं, जो मुख्यतः हिन्दी फ़िल्मों में अभिनय करते हैं। वो फ़िल्म निर्मता एवं निर्देशक राजकुमार कोहली के पुत्र हैं। उन्होंने फ़िल्मों में अभिनय एक बाल-कलाकार के रूप में "बदले की आग" (1982) एवं "राज तिलक" (1984) फ़िल्मों में अपने पिता के साथ किया था। इसके अलावा उन्होंने बिग बॉस टीवी शृंखला के सातवें संस्करण में भी भाग लिया।
अरमान ने अपने पिता की विरोधी (1992) फिल्म से अपने अभिनय की शुरुआत की थी। इस फिल्म में इनका मुख्य किरदार था, पर इस फिल्म को बॉक्स ऑफिस में असफलता ही हाथ लगी। इसके बाद ये दीवाना (1992) फिल्म में दिव्या भारती के साथ काम करने वाले थे, पर इन्होंने इस फिल्म को छोड़ दिया और उनके जगह शाहरुख खान को ले लिया गया। ये फिल्म काफी अच्छी साबित हुई। इसके बाद इन्हें बाज़ीगर (1993) फिल्म में मुख्य किरदार के रूप में लिया गया था, पर एक बार फिर उनकी जगह शाहरुख खान को ये किरदार मिल गया। ठीक इसी तरह इन्हें दिलवाले दुल्हनिया ले जाएंगे (1995) में जो किरदार मिला था, उनके फिल्म छोड़ने के बाद वो किरदार परमीत सेठी को मिल गया।
इन्होंने अन्य फिल्मों में भी कार्य किया था, जिसमें दुश्मन जमाना (1992), अनाम (1993) और औलाद के दुश्मन थीं। ये सारी की सारी फिल्में बॉक्स ऑफिस में नाकाम साबित हुई। इसके बाद इनके पिता ने एक और बार इनके कैरियर को ठीक करने की कोशिश की और 1997 में सनी देओल और सुनील शेट्टी के साथ कहर (1997) फिल्म का निर्माण किया। इस फिल्म को सामान्य सफलता ही मिली। इसके लगभग पाँच सालों के बाद इनके पिता ने कई सितारों के साथ इन्हें में लिया, पर ये भी इनके कैरियर को उभारने में नाकाम रही। इस फिल्म के बाद इनकी खबर समाचार में तब मिली, जब इनकी गाड़ी ने पैदल चल रहे राहगीर को ठोक दिया था। इसके बाद 2003 में एलओसी: कारगिल (2003) इनकी आखिरी फिल्म थी।
सितम्बर 2013 में इन्होंने कलर्स के टीवी कार्यक्रम "बिग बॉस" 7 में प्रतिभागी के रूप में भाग लिया। 16 दिसम्बर 2013 को अपनी सह-प्रतिभागी, सोफिया हयात के साथ मारपीट और बदसलूकी करने के आरोप में पुलिस ने इन्हें बिग बॉस के घर से गिरफ्तार कर लिया था। उन्हें अगले दिन जमानत पर छोड़ा गया। बिग बॉस से उन्हें 22 दिसम्बर को निकाला गया।
इन्होंने 12 साल बाद फिर बॉलीवुड में कदम रखा। ये राजश्री प्रॉडक्शन द्वारा बनाई फिल्म प्रेम रतन धन पायो में नकारात्मक भूमिका निभाए थे।
धर्म और गर्भपात
विभिन्न धर्मों में गर्भपात के बारे में भिन्न-भिन्न विचार हैं नीचे इसका कुछ संक्षिप्त विवरण है। गर्भपात के विषय में कोई भी बौद्ध धर्म कुछ भी नहीं कहता। पारंपरिक स्रोत, जैसे बौद्ध मठ का संहिता के अनुसार जीवन की शुरूआत गर्भधारण से होती है जो गर्भपात करने पर वह समाप्त हो जाता है जिसे जीवन का जानबूझकर विनाश कहा जा सकता है और इससे बचना चाहिए। अधिकत्तर बौद्ध धर्मावलम्बी भी इससे सहमत हैं। इसका अधिक गहराई से अध्ययन करने पर ज्ञात होता है कि "जीवन प्रत्यक्ष प्रारम्भिक बिंदु रहित एक निरंतरता है"।
दलाई लामा के अनुसार गर्भपात एक "ऋणात्मक" प्रवृत्ति है लेकिन अपवाद भी हैं। उन्होंने बताया, "मेरा अनुमान है कि गर्भपात प्रत्येक परिस्थिति के अनुसार स्वीकृत या अस्वीकृत किया जाना चाहिए"।
ईसाई धर्म में गर्भपात के सम्बन्ध में भिन्न-भिन्न विचार हैं। कुछ बुद्धिजीवियों का पुराने ईसाई विचारों से विरोध है तो कुछ लोग आज भी यह मानते हैं कि गर्भपात करना अथवा करवाना किसी जीवित व्यक्ति की हत्या के समान ही है। पौराणिक हिन्दू ग्रंथों के अनुसार गर्भपात को दृढ़ता से अपराध माना गया है। बीबीसी के अनुसार, "जब गर्भपात के बारे में बात होत तो, हिन्दू विधि में उसका चुनाव किया जाता है जिसमें शामील यथा: माता-पिता भ्रूण और समुदाय को कम से कम नुकसान हो।" बीबीसी के अनुसार, "यद्यपि व्यावहारिकता में भारत की हिन्दू सभ्यता में गर्भपात प्रचलित है, क्योंकि गर्भपात पर धार्मिक प्रतिबंध कभी-कभी सांस्कृतिक वरीयता बेटों के लिए होने के कारण इसका उल्लंघन किया जाता है। इसके तहत लड़की को जन्म से पूर्व ही गर्भपात के माध्यम से हटा दिया जाता है और इसे कन्या भ्रूण हत्या अथवा मादा भ्रूण हत्या कहा जाता है।" हिन्दू विद्वानों और महिला अधिकारों की वकालत करने वाले लोग लिंग-आधारित गर्भपात को प्रतिबन्धित करने के पक्ष में हैं।
कुछ हिन्दू धर्मशास्त्रियों का विश्वास है कि भ्रूण का व्यक्ति (लिंगातमक परिवर्तन) तीन महीने में शुरू होता है और इसका विकास गर्भावस्था के पाँच माह में होता है। संभवतः तीसरे महीने तक गर्भपात की अनुमति दी जानी चाहिए और इसके बाद किया जाने वाला गर्भपात आत्मा प्राप्त कर चुके शरीर के विनाश के समान है।
यद्यपि इस्लाम विद्वानों में इस सम्बन्ध में मत्यक्य नहीं है कि कब जीवन आरम्भ होता है और कब गर्भपात कि अनुमति दी जा सकती है, अधिकतर के अनुसार गर्भधारण के 120 दिन बाद – वह समय जब इस्लाम के अनुसार भ्रूण का एक जीवित आत्मा के रूप में होने लगता है, इसको समाप्त करना – प्रतिबन्धित है। कुछ इस्लामी विचारकों के अनुसार गर्भधारण के शुरुआती चार माह में गर्भपात की अनुमति केवल उसी अवस्था में होनी चाहिए जब माँ (जच्चा) का जीवन खतरे में हो अथवा कोई बलात्कार का मामला हो। परम्परानिष्ठ यहूदी गर्भपात की अनुमति की शिक्षा केवल उस अवस्था में देते हैं जब जच्चा (गर्भवती महिला) का जीवन खतरे में हो। जबकि सुधारवादी, पुनर्निर्माणवादी और अनुदारपंथी आंदोलनों में सुरक्षित और सुलभ गर्भपात के अधिकार के लिए खुले आम इसकी वकालत की गई, जबकि परम्परानिष्ठ आंदोलन मुद्दे पर एकीकृत नजर नहीं आये। यद्यपि सिख ग्रंथों में सीधे तौर पर गर्भपात (या वास्तव में कई अन्य जैवनैतिक मामलों) के सम्बंध में कुछ नहीं कहा गया है और सामान्यतः यह सिख धर्म में प्रतिबन्धित है क्योंकि यह भगवान के निर्माण कार्य के विरुद्ध माना जाता है। इस सैद्धांतिक दृष्टिकोण के बावजूद, भारत के सिख समुदायों में गर्भपात असामान्य नहीं है, वहाँ पर पुरुष प्रधान समाज एवं सांस्कृतिक पसंद में बेटों को अधिक महत्व देने के कारण मादा भ्रूण हत्या होती है।
बिल प्रैडी
बिल प्रैडी (जन्म:7 जून 1960) एक अमेरिकी टीवी लेखक और निर्माता हैं।
दिवाकर शर्मा
दिवाकर शर्मा (१९३३ चूरु,राजस्थान-२००९) संस्कृत, हिंदी तथा राजस्थानी भाषाओं के विद्वान थे। आपने संस्कृत की कलाधिस्नातक परीक्षा कोटा में उत्तीर्ण की थी तथा पीएच. डी. की उपाधि राजस्थान विश्वविद्यालय (जयपुर) से प्राप्त की थी। आपको साहित्य, संस्कृति तथा इतिहास का प्रतिबोधन अपने पिताश्री "विद्यावाचस्पति" विद्याधर शास्त्री तथा चाचाजी प्रोफेसर दशरथ शर्मा से हुआ।
डूंगर कॉलेज, बीकानेर में आप संस्कृत के प्राध्यापक नियुक्त हुए, इस पद से आपकी सेवा निवृत्ति १९९१ में हुई। इसके पश्चात आपने संस्कृत, हिंदी तथा राजस्थानी के प्रोत्साहन हेतु स्थापित संस्था, "हिंदी विश्व भारती अनुसंधान परिषद्" (बीकानेर) का निर्देशन किया। परिषद् की शोध पत्रिका "विश्वम्भरा" के आप जीवन पर्यन्त संपादक रहे। आपके निर्देशन में अनेक संस्कृत शोधार्थियों ने पीएच. डी. की उपाधि प्राप्त की।
"राजस्थान के संस्कृत साहित्य-सृजन में बीकानेर शेत्र का योगदान" (१४७२-१९६५ ई.) आपका मुख्य प्रकाशित ग्रन्थ है। ग्रन्थ में बीकानेर शेत्र के संस्कृत साहित्य का विवेचन तथा संस्कृत साहित्य के इतिहास का वर्णन है। "विचित्र पत्रं" आपकी द्वितीय रचना है। "डॉ॰ दशरथ शर्मा लेख-संग्रह" एवं "गिरधारीसिंह परिहार-व्यक्तित्व एवं कृतित्व" आपकी सहलेखित रचनाएँ हैं। डॉ॰ दशरथ शर्मा लेख-संग्रह में डॉ॰ शर्मा द्वारा लिखित चार सौ से अधिक लेखों की सूची है। "गिरधारीसिंह परिहार-व्यक्तित्व एवं कृतित्व" में कवि की कृतियों का विवरण तथा विवेचन है। इसके अतिरिक्त डॉ॰ दिवाकर शर्मा के महत्त्वपूर्ण लेख कई शोध पत्रिकाओं में प्रकाशित हुए।
हिंदी विश्व भारती अनुसंधान परिषद् की त्रैमासिक शोध पत्रिका "विश्वम्भरा" के आप संपादक रहे। राजस्थानी ज्ञानपीठ की राजस्थानी भाषा पत्रिका "राजस्थानी गंगा" के संपादन कार्य से भी आप सम्बंधित रहे। "वरदा","वैचारिकी" तथा "कला-दर्शन" पत्रिकाओं के परामर्श मंडल के भी आप सदस्य रहे।
राजस्थान की अनेक सांस्कृतिक और साहित्यिक संस्थाओं ने आपको सम्मान प्रदान किये। आप अनेक सांस्कृतिक तथा साहित्यिक संस्थाओं के सदस्य रहे।
डॉ॰ दिवाकर शर्मा (संक्षिप्त परिचय) "विश्वम्भरा": जुलाई-दिसम्बर '०९/२
पुनः नियोजन
कम्प्यूटर, डेटा ट्रांसमिशन, तथा अधिकांश डिजिटल प्रणालियों में पुनः नियोजन या रिसेट (reset) करने से लम्बित पड़ी सारी घटनाएँ या गलतियाँ हटा दी जाती हैं तथा सम्पूर्ण प्रणाली अपनी सामान्य आरम्भिक अवस्था में चला जाता है। यदि कोई निकाय चलते-चलते किसी त्रुटि या समस्या या असामान्य अवस्था को प्राप्त होता है तो प्रायः प्रणाली की सुरक्षा को ध्यान में रखते हुए उस निकाय का चालन बन्द कर दिया जाता है तथा 'त्रुटि' का संकेत दे दिया जाता है। रिसेट करने से यह 'त्रुटि' सम्केत हट जाता है, निकाय अपनी सामान्य प्रारम्भिक अवस्था में आ जाता है जिसे चालू किया जा सकता है। कभी-कभी रिसेट करने से वह प्रारम्भिक अवस्था में आकर चालू भी हो जाता है।
अधिकांश कम्प्यूटरों में एक रिसेट लाइन होती है जो कम्प्यूटर को शुरू में पॉवर देते ही सक्रिय होकर कम्प्यूटर को एक सुज्ञात आरम्भिक अवस्था में लाकर छोड़ देती है जिससे कम्प्यूटर के बूट होने की आगे की प्रक्रिया सही तरह से सम्पन्न होती है। रिसेट लाइन यदि मौजूद न होती तो पॉवर-आन के समय हमेशा अनिश्चितता बनी रहती कि कम्प्यूटर किस आरम्भिक स्थिति से शुरू होगा। यदि कम्प्यूतर एक सुनिश्चित आरम्भिक स्थिति से शुरू नहीं होगा तो आगे कुछ भी निश्चित नहीं है। यह अनिश्चितता किसी भी निकाय के लिए स्वीकार्य नहीं है। निकाय इस तरह चल ही नहीं सकता।
पद्मजा नायडू
पद्मजा नाइडू (1900 - 2 मई 1975) भारतीय राजनीतिज्ञ सरोजिनी नायडू की सुपुत्री थीं। उन्होने अपनी माँ की तरह भारत के हितों के लिए खुद को समर्पित कर दिया था। केवल इक्कीस वर्ष की उम्र में वे भारत की राष्ट्रीय राजनीति में प्रवेश कर कई थीं, जब उन्हें भारतीय राष्ट्रीय काँग्रेस की हैदराबाद इकाई का संयुक्त संस्थापक बनाया गया। उन्होने विदेशी सामानों के बहिष्कार करने और खादी को अपनाने हेतु लोगों को प्रेरित करने का संदेश दिया और समर्पित अभियान में शामिल हुई। वे 1942 में भारत छोड़ो आंदोलन में भाग लेने के कारण जेल भी गई। स्वतन्त्रता के पश्चात वे पश्चिम बंगाल की राज्यपाल बनीं। उन्होने आधी सदी से भी ज्यादा सार्वजनिक जीवन जिया, इस दौरान वे रेड क्रॉस से भी जुड़ीं और 1971 से 1972 तक वे इसकी अध्यक्ष भी रहीं।
उनके नाम पर दार्जिलिंग में पद्मजा नायडू हिमालयन प्राणी उद्यान है।
उत्थापक कलनविधि
कम्प्यूटर के डिस्क के भुजा (आर्म) और सिर (हेड) की गति निर्धारण की कलनविधि का नाम उत्थापक कलनविधि (elevator algorithm या SCAN) है। डिस्क पर सूचना लिखने (राइट) या लिखी सूचना को पढ़ने (रीड) के लिए यह गति आवश्यक होती है।
इस अल्गोरिद्म का नाम भवनों में लगने वाले 'उत्थापक' (एलिवेटर) के नाम पर रखा गया है। भवनों में लगे उत्थापक वर्तमान गति की दिशा (ऊपर या नीचे) में तब तक आगे बढ़ते रहते हैं जब तक खाली न हों जाँय। वे तभी रुकते हैं जब किसी को बीच में उतरना हो या उसी दिशा में जाने का इच्छुक रास्ते में (बाहर) प्रतीक्षारत हो।
जहाँ तज इस कलनविधि को कार्यान्यवित करने का प्रश्न है, ड्राइव रीड/राइट के बाकी बचे निवेदनों की सूचना रखता है। इसके साथ यह भी जानकारी रखता है कि किस सिलिण्डर पर लिखना/पढ़ना है। सिलिण्डर-संख्या कम हो तो उसका अर्थ है कि सम्बन्धित सिलिण्डर के पास है जबकि अपेक्षाकृत बड़ी सिलिण्डर-संख्या बताती है कि सिलिण्डर स्प्लिण्डिल से दूर है।
पद्मजा नायडू हिमालयन प्राणी उद्यान
पद्मजा नायडू हिमालयन प्राणी उद्यान (, ) पश्चिम बंगाल के दार्जिलिंग शहर में 67.56 एकड़ (27.3 हेक्टेयर) में अवस्थित है। इसे () भी कहते हैं। यह प्राणी उद्यान 7000 फीट (2,134 मीटर), की औसत ऊंचाई से भारत में सबसे अधिक ऊंचाई पर स्थित है। अपने देश का यह एक विशेष प्राणी उद्यान है, जहां अंतर्राष्ट्रीय स्तर का लाल पांडा, हिम तेंदुए, तिब्बती भेड़िया और पूर्वी हिमालय के अन्य अत्यधिक लुप्तप्राय जानवरों की प्रजातियों के संरक्षण प्रजनन कार्यक्रम के लिए अधिकृत है। यह प्राणी उद्यान प्रति वर्ष लगभग तीन लाख दर्शकों को आकर्षित करता है। यह पूर्व में हिमालय प्राणी उद्यान के नाम से जाना जाता था, जिसे 14 अगस्त 1958 को स्थापित किया गया था। सन् 1975 में भारत के तत्कालीन प्रधानमंत्री स्वर्गीय श्रीमती इंदिरा गांधी के द्वारा हिमालय प्राणी उद्यान को पश्चिम बंगाल की पूर्व राज्यपाल स्वर्गीय श्रीमती पद्मजा नायडू की स्मृति में नामित किया गया था।
यहाँ का तापमान आम तौर पर उच्चतम 26 डिग्री सेल्सियस से 20 डिग्री सेल्सियस तथा न्यूनतम 5 डिग्री सेल्सियस से 10 डिग्री सेल्सियस रहता है। यह प्राणी उद्यान की दूरी बागडोगरा हवाई अड्डे से 85 कि॰मी॰ है तथा न्यू जलपाईगुड़ी रेलवे जंक्शन से नजदीक है। यह देश के सभी प्रमुख शहरों और कस्बों के साथ जुड़ा हुआ है।
पाकपत्तन ज़िला
पाकपत्तन ज़िला (उर्दू:ضِلع پاکپتّن) पाकिस्तान के पंजाब सूबे का एक ज़िला है।
मैगनस प्रभाव
यदि कोई बेलनाकार या गोलीय ठोस वस्तु किसी तरल में डूबकर चक्रण (spinning) कर रही हो तथा तरल तथा चक्रण कर रही वस्तु के बीच आपेक्षिक गति हो तो उस वस्तु पर किनारे की तरफ एक बल उत्पन्न होता है। इस प्रभाव को मैगनस प्रभाव (Magnus effect) कहते हैं। यह नाम जर्मनी के भौतिकशास्त्री तथा रसायनशास्त्री एचजी मैगनस (H.G. Magnus) के नाम पर पड़ा है जिन्होने सबसे पहले सन् 1853 में इस प्रभाव को प्रयोग करके देखा था। मैगनस प्रभाव के कारण ही सर्व की गयी टेनिस की गेंद "वक्र" (curve) बनाती है। इसी प्रकार यह प्रभाव चक्रण करते हुए आगे जा रहे गोला (artillery shell) पर भी देखने को मिलता है।
मस्जिद ए नबवी
मस्जिद-ए-नबवी (, अल-मस्जिद अल-नबवी, "पैगंबर की मस्जिद"), जिसे अक्सर पैगंबर की मस्जिद कहा जाता है, सऊदी अरब के शहर मदीना में स्थित इस्लाम का दूसरा पवित्र स्थान है।
मक्का में मस्जिद-ए-हरम मुसलमानों के लिए पवित्र स्थान है। जबकि बैतुल मुक़द्दस में मस्जिद-ए-अक्सा इस्लाम का तीसरा पवित्र स्थान है।
मस्जिद-ए-नबवी का निर्माण पैग़म्बर मुहम्मद ने सन् 622 अथवा 623 में करवाया था। मूल मस्जिद आयत आकार का था। पूर्व से पश्चिम इसकी चौड़ाई 63 क्यूबिट (30.05 मीटर) थी और उत्तर से दक्षिण इसकी लम्बाई 70 क्यूबिट (35.62 मीटर) थी। ये कच्ची ईंटों से बनाया गया था और इसकी छत ताड़ के पत्तों और मिट्टी की थी और इसमें ताड़ के तनों से खम्बों बनाए गए थे। छत 7 क्यूबिट (3.60 मीटर) ऊँची थी। बराम्दा खुला छोड़ा गया था। सन् 628 में ख़ैबर की जंग में विजय के बाद इसमें उत्तर, पूर्व और पश्चिम की ओर विस्तार किया गया और यह लगभग 93 क्यूबिट का वर्ग बन गया।
प्रथम ख़लीफ़ा अबु बकर के समय में मस्जिद में कोई ख़ास बदलाव नहीं किये गए। सन् 639 में दुसरे ख़लीफ़ा उमर इब्न अल-ख़त्ताब ने मस्जिद में पुनः विस्तार किया और मस्जिद पूर्व से पश्चिम 113 क्यूबिट चौड़ी और उत्तर से दक्षिण 130 क्यूबिट लम्बी कर दी गयी। छत को 11 क्यूबिट (5.6 मीटर) ऊँचा कर दिया गया।
तीसरे ख़लीफ़ा उसमान बिन अफ़्फ़ान ने सन् 649 में पुरानी इमारत को तुड़वा कर मस्जिद का पुनर्निर्माण कराया। पुनर्निर्माण में दस महीने लगे। उत्तर से दक्षिण मस्जिद 160 क्यूबिट (81.40 मीटर) थी और पूर्व से पश्चिम 123 क्यूबिट (62.58 मीटर)। इस निर्माण में दीवार पत्थर और चिनाई के मसाले की बनाई गयी थी और पुराने खम्बों की जगह लोहे के खम्बों का प्रयोग किया गया था। छत का निर्माण टीक लकड़ी से किया गया।
हैदराबाद के निज़ाम "मीर उस्मान अली खान" ने हज और उमराह के इन पवित्र स्थानों पर जाने वाले तीर्थयात्रियों के लिए मकिना मुनवारा में मस्जिद अल-हरम और मस्जिद अन-नबावी के आसपास तीस से अधिक भव्य इमारतें बनाई।
आईपैड एयर
आईपैड एयर एप्पल इंक॰ द्वारा निर्मित पांचवी पीढ़ी का आईपैड है। एयर आईपैड परिवार का सबसे पतला और हल्का सदस्य है। यह एप्प्ल के ए7 चिप द्वारा संचालित है।
भारतीय फ़िल्म अभिनेताओं की सूची
इस पृष्ठ पर भारतीय चलचित्र के अभिनेताओं की सूची दी गई है।
चलचित्र प्रक्षेपित्र
चलचित्र प्रक्षेपित्र अथवा मूवी प्रोजेक्टर (Movie projector) एक प्रकाश- यांत्रिक यंत्र होता है जो गतिशील चित्रों अर्थात चलचित्रों को पर्दे पर प्रक्षेपित्र करता है। इसके माध्यम से किसी विषय को देखने के साथ-साथ सुन भी सकते हैं। जिसका प्रयोग अध्यापन कार्य के साथ मनोरंजन आदि में भी किया जाता है।
कर्क नीहारिका
कर्क नीहारिका (Crab Nebula) एक अधिनवतारा (supernova) है।
पद्म श्री पुरस्कार (१९९०–१९९९)
पद्म श्री पुरस्कार, भारत का चौथा सबसे बड़ा नागरीक सम्मान है। जिसके ई॰ सन् १९८४ से १९८९ के प्राप्त कर्ता निम्न हैं: